
Sažetak 


Karaševci, hrvatska (sub)etnička skupina uglavnom se povezuje s prostorom ru- 
munjskog dijela Banata gdje u najvećem broju njezini pripadnici obitavaju i da- 
nas. Vođeni ekonomskim motivima kao i državnim potrebama Karaševci početkom 
XIX. stoljeća s područja sedam karaševskih sela započinju migracije u druga naselja 
Banata. Dio ih se naselio u njegov zapadni dio, tj. današnju Vojvodinu i R. Srbiju 
(Karlsdorf; Uljmu, Izbište, Nikolince, Vršac, Potporanj, Veliko Središte, Guduricu, 
Belu Crkvu, Starčevo i dr.). U svima naseljima koja su naselili bili su u manjini, 
bilo prema Rumunjima, Nijemcima ili Srbima. Njihov udio u ukupnom stanovniš- 
tvu nigdje nije prelazio trećinu stanovništva što će utjecati na uporabu jezika u crk- 
vama, školi i javnom životu. Uslijed malobrojnosti, bez predstavnika inteligencije 
ili svećenstva iz vlastitih redova, bili su izloženi brzoj asimilaciji. Njihovi potomci u 
Vojvodini danas su najvećim dijelom asimilirani u druge narode, a tek se manji broj 
karaševskih potomaka smatra Hrvatima. Svijest o karaševskom subetničkom identi- 
tetu kod preostalih potomaka Karaševaca i dalje će slabiti i vjerojatno će egzistirati 
tek kao dio obiteljskih naracija. 

Uvod 


Karaševci, hrvatska (sub)etnička skupina uglavnom se povezuje s prostorom ru- 
munjskog dijela Banata gdje u najvećem broju njezini pripadnici obitavaju i danas. 
U sedam karaševskih naselja (Kar4ševo/Carasova, Nermić/Nermet, Vodnik/Vodnic, 
Lupak/Lupac, Klokotić/Clocotici, R4vnik/Rafnic i Jabalča/labalcea) Hrvati čine 
oko 90 % stanovnika, a karaševskoj zajednici pripada i 207 osoba koje su se na 
popisu stanovništva 2002. izjasnile samo kao Karaševci. Početkom XIX. stoljeća s 
područja sedam karaševskih sela započinju migracije u druga naselja Banata (Karls- 

dorf, Uljmu, Izbište, Nikolince, Vršac, Potporanj, Veliko Središte, Guduricu, Belu 
Crkvu, Starčevo u zapadni dio Banata! te Rešicu, Tirol, Veliki Surduk, Duknjaču, 
Slatinu-Timiš, Lipovu, Radnu, Otvasu, Aninu, Kalinu, Klopodiju, Svinicu i dr. u 
istočnom dijelu Banata) vođene ekonomskim motivima kao i državnim potrebama. 
Karaševci naseljeni u zapadni, vojvođanski, tj. srpski dio Banata održali su se kao 
zajednica u Karlsdorfu, Uljmi i Izbištu do prve polovice prošlog stoljeća. Danas su 
najvećim dijelom asimilirani u druge narode (Srbe, Rumunje, Nijemce) s kojima su 
živjeli u istim naseljima, a najvećim dijelom njihovi potomci su iseljeni iz Karlsdorfa 
(danas Banatski Karlovac) s Nijemcima nakon Drugoga svjetskog rata ili su stradali 
u poratnim logorima. Hrvatima se u vojvođanskom dijelu Banata danas smatra tek 
manji broj karaševskih potomaka i to u naseljima gdje obitavaju i druge hrvatske 
skupine poput Starčeva i Pančeva. 


Podrijetlo Karaševaca i prijepori oko njihova identiteta 


Etimologiju imena Karaševci neki autori su nastojali objasniti brdovitim kršem 
gdje Karaševci žive (Bjelovučić 1934), po bosanskom Kreševu (Vlašić 1928) ili po 
rijeci Karaš (Ivanić 1894; )KuBojuoBuh 1907; EpnesbanoBuh 1929). Prvi pouzdani 
podaci o precima današnjih Karaševaca potječu iz sredine XVI. stoljeća. Riječ je o 
nekoliko karaševskih prezimena koja u kontinuitetu postoje do danas. Na osnovi 
toga može se zaključiti da se makar jedan manji dio predaka današnjih Karaševaca 
naselio u Karaševo najkasnije u prvoj polovici XVI. stoljeća, a vjerojatno i nešto 
prije, u drugoj polovici XV. stoljeća (Manea-Grgin 2004). Tomu u prilog idu podaci 
prema kojima je naseljavanje izbjeglih bosanskih katolika u Banat teklo tijekom 
XV. stoljeća u razdoblju kraljevanja Žigmunda Luksemburškog i Matije Korvina 
zbog ratne ugroženosti južnih područja Ugarske (Unyi 2001, 33). Koncem XIV. 
stoljeća na područje Banata izbjegli su i bugarski katolici što će biti polazišna točka 
za neke od teorija o bugarskom podrijetlu Karaševaca (B&čhm 1861; Czirbusz 1883). 
Pogranična područja poprimaju ulogu vojnih krajina pa se od države poticalo prese- 
ljavanje slavenskog stanovništva u južnu Ugarsku. Jedno od najranijih naseljavanja 
iz Bosne u Karaševsku županiju je početkom XV. stoljeća kada je zabilježeno selo 
Bosna (PumunoBuh 1965, 122). Petar Vlašić zabilježio je predaje da su Karaševci 
podrijetlom iz Bosne. Na jednom molitveniku iz 1764. godine našao je zapis ,U 
god. 1434. do 1443. jesu iz Stare Turske Bosne Kraševci kako Bošnjaci ovamo došli i 
od onuda iz varoši Kruševac, Krušovci, Kruševe (Kreševo?), Kruševljani ili Krašovani 
ime donesli. Zato ne zovu se po vodi Karoševu, nego iz Turske Bosne po onoj varoši 
ili selu Kruševo (Kreševo?) zato Kruševani ili Kraševani“ (Vlašić 1928, 16). Padom 
Bosne 1463. godine pod osmanlijsku vlast, u južnu Ugarsku doseljava se nekoliko 
tisuća izbjeglica predvođenih bosanskim franjevcima. Za razliku od prijašnjih izbjeg- 
lica, u ovom valu iseljavanja značajan udio činili su viši društveni slojevi iz bosanskog 
plemstva (Unyi 2001, 31). U istom razdoblju, dok je trajalo iseljavanje iz Bosne, u 





! Pod zapadnim Banatom u ovom radu podrazumijevamo dio Banata koji je nakon razgraničenja 
1920-ih pripao Kraljevini Srba, Hrvata i Slovenaca, tj. danas dio Banata u Republici Srbiji. 

dijelove Banata pristižu i izbjeglice nakon osmanskog osvajanja Srpske despotovi- 
ne. Tvrdnje o naseljavanju u XV. stoljeću zastupaju neki lingvisti prema arhaičnim 
jezičnim obilježjima karaševskih govora. Ljubomir Miletič, oslanjajući se na neke 
jezične karakteristike, pretpostavlja da su se Karaševci kao katolici doselili u Banat iz 
tadašnje katoličke okoline Prizrena i Prizrenske biskupije (Janjevo, Trepča, Priština, 
Novi Pazar, Kruševac, Prokuplje itd.) (Miletič 1903, 180; IKusojuoBuhi 1907, 43). 
Na tome području postojale su kolonije dubrovačkih trgovaca. Dubrovčani nisu 
samo privremeno dolazili u srednjovjekovnu Srbiju, već su se stalno nastanjivali i 
osnivali svoje kolonije u važnijim trgovačkim i rudarskim središtima, napose u Priz- 
renu i Novom Brdu (na Kosovu). U navedenim kolonijama djelovali su kao rudari i 
katolici iz Bosne i Sasi. Zajedničkim životom katolici s toga područja stopili su se u 
jedinstvenu skupinu koja je na Kosovu bila poznata pod imenom janjevački Hrvati 
i čiji govor, poput karaševskog, također pripada torlačkom dijalektu. 

Za osmanske vlasti među Karaševcima su djelovali franjevci misionari Bosne 
Srebrene i isusovačka misija u Beogradu (1612.-1632.) te kasnije u XVIII. stoljeću 
i franjevci bugarsko-vlaške provincije. Misionari su gotovo svi bili Južni Slaveni, 
većinom Hrvati iz raznih područja, ponajviše iz Bosne i Dalmacije (Fermendžin 
1892). Bosanski franjevci mogli su se lako sporazumijevati s lokalnim slavenskim 
stanovništvom, budući da su se i jedni i drugi služili hrvatskim jezikom (T6th 2002, 
185-186). Etnolingvistički i konfesionalno Banat je kao misijsko područje bio he- 
terogeniji od Bačke i Srijema s manje hrvatskog stanovništva. Vjerojatno je da je 
1675. i do Karaševa pristigao dio izbjeglih bosanskih katolika (DumunoBuh 1965, 
122). Kod nekih autora krivo se interpretira da su podrijetlom iz Crne Gore poput 
potomaka naseljenika u Banatskoj Crnoj Gori. Naime, dio slavenskih naseljenika 
u južni Banat potjecao je iz Skopske Crne Gore? u Makedoniji, nekada zvane samo 
Crna Gora što ih je vodilo krivom zaključku (Hsanuh 1899, 9). 

Zbog pomanjkanja izvora teško je sa sigurnošću tvrditi kada i s kojih sve pod- 
ručja i u kojim uvjetima su se doselili u novi zavičaj preci današnjih Karaševaca. 
Komparacijom različitih izvora (povijesnih, lingvističkih, etnoloških) izdvajaju se 
područje Bosne s jedne strane i s druge strane područje nekadašnje katoličke Priz- 
renske biskupije s kolonijama dubrovačkih trgovaca, bosanskih i saskih rudara te 
doticajna područja bugarskih, makedonskih i istočno srpskih torlačkih idioma. 


Teorije o bugarskom podrijetlu 


Tijekom XIX. stoljeća u znanstvenoj zajednici bilo je najviše pristaša teorije o 
bugarskom podrijetlu Karaševaca pa su u etnografskim studijama najčešće navođeni 





? Na sjevernim obroncima Skopske Crne Gore, na krajnjem jugoistoku Kosova na granici s Make- 
donijom nalazi se Letnica s nedalekim selima Šašare, Vrneza i Vrnavokolo koja su do kraja XX. sto- 
ljeća imala hrvatsko stanovništvo. Izvješća katoličkih svećenika i misionara iz osmanskog razdoblja, 
nadgrobne ploče i brojni tragovi u onomastici i mikrotoponimiji Letnice upućuju na pretpostavku 
da su na tome području Dubrovčani zajedno sa Sasima imali katoličku župu (3maranouh 2008, 
181). Katolička župa Crna Gora (kasnija letnička župa) sa slavenskim stanovništvom podrijetlom 
iz Dalmacije i Bosne u izvorima katoličke provenijencije bilježena je kao Montenegro, Montenegro 
di Scopia, Montenegro di Servia (Antonijević 2004, 281). 

kao Krassovaner Bulgaren (Czoernig 1857, 145-146). Dijelom je tomu pridonijelo 
pozivanje na velike migracije bugarskih katolika tijekom XIV. stoljeća na područje 
južne Ugarske, ali bez detaljnih terenskih istraživanja Karaševaca i njihovih naselja 
sve do kraja XIX. stoljeća. U zastupanju bugarskog podrijetla Karaševaca prednjačio 
je mađarski znanstvenik Gćza Czirbusz (1883) koji je opisivao karaševske običaje, 
naselja, mentalitet i sl. kao bugarske.? Miletič je prvi od bugarskih znanstvenika iznio 
tezu da su Karaševci po jeziku ,čisti srbohrvati“ i da se ne nazivaju Bugarima već 
samo ,Karaševcima“. Nadalje svjedoči da se uvjerio kako su Karaševci Hrvati, da je 
imao priliku osobno posjetiti karaševsku koloniju u Lipi u rujnu 1896. čiji pripadni- 
ci govore hrvatskim jezikom te je izrazio čuđenje kako se u znanosti uspjelo uvriježiti 
mišljenje da su Karaševci Bugari (MunerTuu [1896]1987, 63-64; usp. Miletič, 1903, 
169).“ U svom kasnijem radu Ueber die Sprache und die Herkunft der sog. Krašovaner 
in Stid Ungarn objavljenom 1903., priklanja se nazivu ,srbohrvati“ za Karaševce. 


Teorije o srpskom podrijetlu 


Srpski znanstvenici zastupali su tezu o srpskom podrijetlu Karaševaca i njiho- 
vom kasnijem pokatoličenju (HBanuh 1899, 9; EpnesanoBuh 1986; 212) slično kao 
što je takva teza bila često polazište kod pristupa Bunjevcima i Šokcima u njihovu 
imenovanju katoličkim Srbima. Ivanić za Karaševce navodi: ,Katoličku veru primili 
su u doba najvećeg unijačenja za vlade Marije Terezije. I što je baš interesantno, njih 
je katolička vera spasla, da se u onom pravoslavnom rumunskom moru ne porumu- 
ne.“ (1899, 9). Cvijić navodi: , Krašovani u istočnom Banatu su vrlo stari doseljenici 
poreklom iz Crne Reke (timočki bazen u Srbiji) i pokatoličeni u XVII veku“ (1921, 
170).5 Ivan Ivanić navodno pokatoličenje smješta u XVIII. stoljeće: , Katoličku veru 





% Utjecaj etnografskih studija iz XIX. stoljeća kao i svrstavanje Karaševaca u nekim od popisa stanov- 
ništva u Bugare ostavilo je traga i na neke od potomaka Karaševaca u zapadnom Banatu, bilo da su 
sami smatrali da su Karaševci bugarskog podrijetla ili da su ih drugi svrstavali u bugarske potomke. 
Primjerice, za banatskog povjesničara Hansa Hagela (Karlsdorf, 15. I. 1888. — Temišvar, 20. IV. 
1942.), sina Antona Hagela i majke Ane rođ. Filipon iz Karlsdorfa (Anna Philippon) u monografiji 
Die Banater Schwaben koju je uredio Anton Peter Petri navodi se da je Hagelova majka bila Ka- 
raševka bugarskog podrijetla ,Seine Mutter war Kraschowenerin, d.h. bulgarischer Abstammung“ 


(Hagel 1967, 5). 


Miletičev tekst je izvorno objavljen 1896. pod naslovom U gostima kod banatskih Bugara, izvornik 
Ha zocmu y 6Gaunamckume 6vnzapu. I. Bve Buuea, II. B. Bewuenos, BtJrapeku npernen, 1896, god. 3; 
knj. 1, 40-57; knj 2, 63-88, a 1987. njegovi razni tekstovi o banatskim i sedmogradskim (erdelj- 
skim) Bugarima objedinjeni su u knjigu M3cneosanua 34 Gvneapume 6 Cedomuepadeko u Banam, koja 
je objavljena u Sofiji. 


4 


% Katolički povijesni izvori označavali su shizmaticima najčešće Srbe, ali i sve one koji su u određenoj 


mjeri odstupali od učenja Katoličke crkve. Prevođenje naziva sbizmatici automatizmom u Srbiji 
je neutemeljeno. Pojava vjerskog sinkretizma u osmanskom razdoblju na području Karaševa zbog 
nedostatka svećenika nije bila rijetka. Mještani su u nekim slučajevima uskraćivali poslušnost Ka- 
toličkoj crkvi (npr. otpor uvođenju gregorijanskog kalendara — inače česta pojava kod katolika s 
misionarskih područja) te su zbog vjerskog sinkretizma, elemenata pučke pobožnosti koji su vukli 
svoje korijene iz pretkršćanskog razdoblja i nepoštivanja učenja Katoličke crkve, u nekim slučaje- 
vima imenovani shizmaticima. Šibenčanin Marin Dobrojević (Marino de Bonis) (1581. — nakon 

primiše Krašovani u drugoj polovini XVIII veka (1765. g.) za vladavine Marije Te- 
rezije, a posle seobe Srba u Rusiju (1751.-53. g.), dakle u doba najvećeg unijaćenja, 
koje ih je izvesno i lišilo pravoslavne vere“ (1894, 26). Nema sumnje da su manje 
skupine stanovništva (rumunjskog, srpskog i dr.), koje su tijekom više stoljeća do- 
lazile među katolike u Karaševo iz okolnog uglavnom pravoslavnog prostora, zbog 
svoje brojčane inferiornosti, prelazile u katoličanstvo i vrlo brzo prihvaćale karašev- 
ski govor, kao jezik komunikacije. Međutim, nema povijesnih dokaza o konverziji, 
napose ne kolektivnoj svih Karaševaca iz pravoslavlja u katoličanstvo u doba vlada- 
vine Marije Terezije. 


Teorije o hrvatskom podrijetlu 


Polazeći od teritorijalnog kriterija na području svoje zamišljene Velike Ilirije, 
Ljudevit Gaj razlikovao je osam posebnih ,koljena“: Slovence, Hrvate, Slavonce, 
Dalmatine, Bošnjake, Crnogorce, Srbe i Bugare. Za njega je većina stanovništva 
između Slovenije i Kneževine Srbije nedvojbeno ,horvatskog“ podrijetla. U njih, 
iako posebno ne ističe Karaševce, ubraja i Hrvate u Ugarskoj, Banatu i Baranji (Gaj 
1835, 235). Među znanstvenicima nehrvatskog podrijetla prvi koji zastupa tezu o 
Karaševcima kao Hrvatima je geograf i statističar Elek Fćnyes (1851). Euzebije Fer- 
mendžin, franjevac bugarskog podrijetla iz Vinge u Banatu, polazeći od lingvističkih 
temelja, odbacio je tezu o bugarskom podrijetlu Karaševaca te je istaknuo kako je 
njihov jezik hrvatski ili srpski ,Linguam autem Krošoviensium, quae est Croati- 
ca seu Serbica, Bulgaricam dicere principia philologiae vetant“ (Fermendžin 1882, 
VII). Kasnije Ljubomir Miletič za Karaševce piše da su Hrvati, a potom i ,srbohrva- 
ti“ ([1896]1987, 63-64; 1903, 162). Zabilježio je u njihovom govoru i brojne ika- 
vizme.“ Među Karaševcima je 1927. boravio franjevac Petar Vlašić koji ih je smatrao 
Hrvatima podrijetlom iz Bosne (1928, 8, 16). Milovan Gavazzi u prikazu Vlašićeve 
knjige ispravno zaključuje kako se uz hrvatski karakter Karaševaca javljaju i brojni 
nehrvatski elementi, napose u njihovu govoru (1930, 81). 


Teorije o Karaševcima kao autohtonoj i posebnoj etničkoj skupini 


Prema mišljenju Milje Radana, etnogeneza Karaševaca je bila duga i složena. Na 
tragu teorije postavljene od Erdeljanovića (1925), smatra da su današnji Karaševci 
potomci prvih Slavena koji su se nastanili u Banatu tijekom VII. stoljeća te su se 
stoljećima miješali s izbjeglicama pristiglim iz južnoslavenskih područja južno od 
Dunava, uz znatan udio Rumunja s kojima su Karaševci bili u stalnom doticaju 
(Radan 2002). Krista Zach smatra da su Karaševci: ,,čudan relikt Balkana — u kojem 
su se u jedinstvenu novu etničku grupu stopili Srbi, Makedonci, Bugari i Vlasi za- 





1625.?), isusovački misionar posjetio je Karaševo 1619., na poziv ljudi sa širega karaševskoga pod- 
ručja te je zapisao vlastito viđenje vjerskog života Karaševaca u to vrijeme. Iako su Karaševci tvrdili 
da su katolici, Dobrojević je uočio brojne elemente pučke pobožnosti i praznovjerja (Manea-Grgin 
2004). 


“Koj je vridan popiti, taj je vridan život živiti“ (Miletič 1903, 167). 

Slika 1. Migracije Karaševaca iz istočnog u zapadni Banat 


jedno s Albancima“ (1979, 72). O etnički heterogenom podrijetlu Karaševaca piše i 
Czirbusz, ali ih svrstava u Bugare (1883). 

Komparacijom etnoloških studija s rezultatima istraživanja povjesničara i ling- 
vista, možemo zaključiti da su Karaševci potomci doseljenika iz više južnoslaven- 
skih područja u više migracijskih valova (XIV.-XVII. stoljeća), a ne može se posve 
isključiti niti prisutnost ostataka prvih Slavena (prema Erdeljanoviću) u njihovoj 
etnogenezi. Tomu u prilog idu i pojedine fonološke i leksičke specifičnosti izme- 
đu karaševskih naselja, manje razlike u nošnjama, običajima, zatim prezimena ru- 
munjskog, hrvatskog, srpskog, mađarskog, njemačkog i drugog podrijetla koja jasno 
upućuju na heterogeno podrijetlo Karaševaca (Tomić 1972, 1974; Petrović 1994). 
Pripadnost Katoličkoj crkvi imala je važnu ulogu u spajanju heterogene mase kroz 
više stoljeća u jedinstvenu etničku skupinu (Radan 2002). 

Pitanju nacionalnog identiteta intelektualna elita Karaševaca počinje poklanjati 
pozornost tijekom druge polovice XIX. te kroz cijelo XX. stoljeće. Na njihovo prikla- 
njanje hrvatskom nacionalnom imenu nesumnjivo su utjecale višestoljetne, napose 
konfesionalne, veze s drugim Hrvatima u Hrvatskoj, Bosni i Hercegovini, Dalmaci- 
ji, Bačkoj (Bunjevcima i Šokcima) i Banatu (turopoljskim plemićima — kajkavcima, 
Šokcima i potomcima doseljenika iz Like i Dalmacije, štokavcima — uglavnom ikav- 
cima). Danas se Karaševci u Rumunjskoj gotovo isključivo smatraju Hrvatima, dok 
su potomci Karaševaca u Vojvodini uglavnom asimilirani u druge narode. 





7 Postojale su i druge teorije o podrijetlu Karaševaca, no one nisu naišle na odjeka u znanstvenoj 
zajednici. Detaljnije vidi u: KenueB 2011. 

Naseljavanje Kardševaca u zapadni Banat 


Odlukom bečkog Dvorskog ratnog vijeća od 17. IX. 1800. godine naređeno je 
osnivanje naseobine na poljskim dobrima Podbrešće, Mali Alibunar i Oci nedaleko 
Vršca, na području Banatske vojne granice, gdje su se trebali naseliti njemački ko- 
lonisti katolici (Munekep 1929, 119). Na prijedlog Generalne komande naselje je 
osnovano pod imenom Karlsdorf, po ministru rata i mornarice nadvojvodi Karlu. 
Istodobno s naseljavanjem njemačkih kolonista skupina Karaševaca prelazi iz istoč- 
nog u zapadni dio Banata. Stanovnici triju karaševskih naselja Karaševa, Lupaka i 
Klokotića južno i jugozapadno od Rešice naselili su se 1803. u novoosnovanom na- 
selju Karlsdorfu (danas Banatski Karlovac). Karaševski rodovi naseljeni u Karlsdorfu 
bili su Ivanica, Vlašić, Vatav iz Klokotića, Filka, Filipon#, Ocel», Murgul, Đurkica", 
Ivko, Kurjak i Miloja iz Karaševa, Lacković i Udovica iz Lupaka (Milleker, 1934: 
10-11). Na mjesto pomrlih kolonista, naseljenih 1803., dolazili su drugi, poneki iz 
Karaševa (Munekep 1929, 119) pa se kasnije u Karlsdorfu javljaju karaševska prezi- 
mena Birta, Marjan, Todor, Zdrinja (Milleker 1934, 4)". Stjepan Krpan"? navodi još 
i prezimena Gluvak, Pidrak i Kalitović“ (1990, 84; usp. Milleker 1934, 16)“. Kuće 
za naseljenike građene su u razdoblju 1800.-1803. Zabatom je kuća bila okrenuta 
ka ulici, imala je jednu sobu, kuhinju i ostavu. Temelji su bili od kamena, zidovi od 
nabijene zemlje, a krov pokriven trskom. Svaka obiteljska zadruga dobivala je 35, 17 
ili 12 rala zemlje (1 ral = 1600 čhv = 5760 m). Ako jedna proširena zadružna obitelj, 
uključujući raspoložive graničare, i dalje nije imala potrebnu radnu snagu, bila bi 
spojena s drugom obitelji ili joj je bilo pridodano osoblje. Selo je u početku imalo 
četiri ulice. Na raskrižjima su bili iskopani zajednički zdenci, a u središtu naselja 
podignuto je vojno vježbalište. U razdoblju između 1804. i 1810. godine u središtu 
naselja podignuti su katolička crkva, župni dvor, škola, vojarna, časničko konačište 





* Iz Karlsdorfa se preselio jedan odvojak obitelji Filipon u Uljmu (Epnesbanosuh 1986). Iz te obitelji 
potekli su Martin Filipon, odvjetnik i Nikola Filipon, inženjer. 


? Jedan član obitelji Ocel se preselio iz Karlsdorfa u Uljmu, za njega je Erdeljanović zabilježio da se 
ponijemčio i ,,da su mu stari došli “iz Makedonije“ (EpneskanoBuh 1986, 215). 


!% Jedna obitelj Đurkica se 1885. preselila iz Karlsdorfa u Uljmu (EpnesanoBuh 1986). 


"Vidi plan naselja Karlsdorf s prezimenima obitelji http://karlsdorf.org/KarlsdorfMap.html (pristup 
ostvaren 10. II. 2011.) 


!* Prema usmenom priopćenju Nikole Ćulumovića iz Zagreba, Stjepanu Krpanu su 1. VII. 1983. u 
Zagrebu najčešća prezimena Karaševaca, u razdoblju prije Drugoga svjetskog rata u Kalsdorfu, bila: 
»Udovica, Ivanica, Gluvak, Pidrak, Kalitović, Vlašić i dr.“ (Krpan 1990, 84). 


5 Lorenz Kalitowitsch/Kalitovics rođen je oko 1779. u Čiklovi (danas Ciclova Rom4na) u Karaš 
Severinskoj županiji, naselju koje se nalazi na pola puta između Karaševa i Bele Crkve. Oženio 
se Mariannom Schmidt 8. VIII. 1809. s kojom je dobio sina Johanna Kalitowicsa u Karlsdorfu. 
Čini se vjerojatnim da je Lorenz Kalitowitsch/Kalitovics rodonačelnik karlsdorfskih Kalitovića, no 
držimo upitnim da je bio karaševskog podrijetla. Usporedi http://kira.easymaster.com/kalitovitch- 
kalitovics-/lorenz-kalitovics-kalitowitsch/10021-etat-civil-et-vie.html 


'4 Prezimena su različito bilježena u njemačkih autora: Strinja, Wattaul, Wlaschitz, Iwanitza, Udowit- 
za, Jakschitz, Oczel, Philippon, Djurkiza itd. 

i gostionica. Groblje je posvećeno 28. X. 1803., a naselje je dobilo svećenika krajem 
studenog 1804. (Murekep 1929, 119). 

Približno u isto vrijeme kad se Karaševci naseljavaju u Karlsdorf, nešto manji 
broj ih se naselio u Uljmu, Izbište i Nikolince, Alibunar u okolici Vršca, zatim u 
Vršac, Perlez'" kod Bečkereka (Zrenjanina) (Czirbusz 1883, 170, 182) te u Starčevo 
kod Pančeva (Epneseanosuh 1986). Karaševci u Starčevu su pripadali starijim obite- 
ljima u naselju ,Negovan (4), stara familija, Krašovani su, poreklom iz Karaša... Rza 
(1), (Zerza nap. M. B.) došli odavno iz Karaševa... Stena (2), (Stana nap. M. B.), 
došli davno iz Krašova“ (EpnemanoBuh 1986, 206-207). Za razliku od ostalih naselja 
u južnom Banatu, gdje su zavedeni samo kao Karaševci, u Starčevu je Erdeljanović 
Karaševce svrstao u rubriku ,Hrvati — rodovi poznatog porekla“. Iako je kod Kara- 
ševaca krsna slava česta, kao što je slučaj i kod Hrvata u dijelovima Dalmacije, Her- 
cegovine, doline Neretve i Dubrovačkog Primorja'“, kod Karaševaca u Starčevu ona 
nije zabilježena: ,Osim Baraševića", koji i sada slave Sv. Nikolu, niko od Hrvata nije 
slavio, koliko znaju sedamdesetogodišnji starci“ (EpnreseanoBuh 1986, 206-207). 

Također, i Karaševci u Karlsdorfu 1920-ih, nisu slavili slavu (EpnesaHnoBuh 
1986, 212). Za uljmanske Karaševce zabilježio je da postoji predaja o doseljavanju 
»iz Makedonije“, u doba Marije Terezije, kada su, ,kao pravoslavni, pokatoličeni“. 
Prema Erdeljanoviću, tada su naseljeni sljedeći karaševski rodovi: Birta, Vataulj, 
»Grčki Zdrinja-ini“ (Zdrinja, nap. M. B.), Ivanica, Kurjak, Lackić, Pidak, Filjka 
(Filka, nap. M. B), a u kasnijim desetljećima i drugi karaševski rodovi. Predaju o 
doseljenju Karaševaca iz Makedonije izravno u Uljmu je Erdeljanović vjerojatno 
krivo zabilježio. Prve karaševske obitelji u Uljmu su naseljene vjerojatno na samom 
početku XIX. stoljeća kad su naseljeni i u Karlsdorfu. Prema podacima iz 1827., u 
Uljmi je bio 31 katolik od ukupno 2.773 stanovnika, uglavnom Srba. Novim dose- 
ljavanjima Karaševaca raste broj katolika. Iz Nermića u Karlsdorf 1836. doseljavaju 





"5 Ovaj podatak koji donosi Czirbusz treba uzeti s rezervom. Prema drugim izvorima Hrvati u Perlezu 
su drugačijeg regionalnog podrijetla (Dalmacija, Hrvatsko primorje, Lika), a njihova prezimena su: 
Alahović, Babuškov, Blažeković, Blanar, Bančov, Balović, Bobojčev, Brajković, Brajlov, Bukovac, 
Burhorac? (vjerojatno Butorac), Butina, Dugalić, Duganić, Damjankov, Damjanović, Gašpar, Gr- 
čić, Gregorić, Guran, Đurković, Fabljanić, Franko, Hanclović, Ivančić, Ivanić, Janković, Jankulov, 
Jurković, Katarov, Keglović, Kegljević, Kelava, Kerčov, Kućan, Kustić, Lukinić, Luković, Mačko, 
Mađarov, Madžar, Mudranc, Mudrin, Mudriš, Nemsšić, Palajac, Penov, Perkovac, Petranović, Pe- 
trašek, Purić, Rajković, Regasek, Robal, Romanov, Samardžić, Sladek, Stančić, Šahofer, Šuvak, Ter- 
novac, Ternović, Turjanac, Turek, Vilček, Vlahović, Vukov, Vuković, Žirović, Žunec i dr. (Brabec 
1972, 258; Mitrović 1977, 345-347; Krpan 1990, 84). Ljetopisi Srpske pravoslavne crkve ove 
Hrvate imenovali su Šokcima. Pojava nivelacije u materijalnoj i duhovnoj kulturi sa Srbima javlja 
se u drugoj polovici XIX. stoljeća, a prvi miješani brak sklopljen je krajem 1894. (Mitrović 1977, 
346). Podatak o nivelaciji sa Srbima donosi i Czirbusz (1883, 182). Moguće je da su neke porodice 
bile karaševskog podrijetla (Jankulov, Mudranc?) i da je Czirbusz projicirao njihovo podrijetlo na 
sve Hrvate u Perlezu. 


'5 Kysna slava (krsno ime) smatra se predslavenskim izvornim obredom na Balkanu, izvođenim radi 
poticanja plodnosti usjeva i priploda. Kod Hrvata je znatnije bila zastupljena u predtursko doba. 


Primjerice, Ivan Krstitelj bio je krsna slava knezova Šubića-Bribirskih (Lorković 1996, 87). 


"7 Obitelj Barašević nije karaševskog podrijetla. 

Slika 2. Luka Negovan i Ana Nego- 


Slika 3. Blaž Herza iz Starčeva 


van (rod. Poljak) s kćerkom Anom sort» Dabbora Moresi 
(udana Pavlović) iz Starčeva gem) meme 


obitelji Filipon, Vlašić, Đurkica (izumrli), Herza (EpnemanoBuh 1986, 212). Na 
drugom mjestu Erdeljanović od Karaševaca u Uljmi bilježi i obitelji Bešina, Pauca, 
Gera, Šala, Ilika i Lukačel (1986, 215). Vlastelin Golub Lazarević 1838. naselio jeu 
Veliko Središte trideset katoličkih obitelji (Muuekep 1929). Kao njihovo narodnos- 
no podrijetlo uglavnom se navodilo češko i bugarsko, no prema istraživanju Jovana 
Erdeljanovića (1986, 215) o podrijetlu karaševskih obitelji u Uljmi, za više njih 
je navedeno da su se doselile iz Velikog Središta (Gera, Zdrinja, Pauca, Udovica) 
zbog čega smatramo da su u naseljavanju Velikog Središta 1838. bile uključene (i) 
karaševske obitelji. Također, ,Karaševce Bugare“ u Velikom Središtu navodi Gćza 
Czirbusz (1883). Tamošnji katolici od 1844. imaju svoju crkvu Sv. Trojice kao i 
vjeroispovjednu školu. Karaševci su disperzno naseljavali i ostala naselja jugozapad- 
nog Banata, od onih geografski bližih karaševskim npr. Alibunara, Vršca“, Bele Crk- 





'5 U nedalekom Velikom Surduku (Surducu Mare, Grofšsurduk, Nagyszurduk) službeni ugarski popis 
stanovništva iz 1900., prema materinskom jeziku, bilježio je 72 Karaševca i 19 Hrvata, u Tirolu 
(K&nigsgnad, Kiralykegye) 348 Karaševaca, u Gertenišu (Ghertenis, Gertenisch, Gertenyes) 31 Hr- 
vata (1910. pak 30 Karaševaca) te u Brezonu (Bresondorf, Perlo) 1910. godine 88 Karaševaca i 20 
Hrvata (Lakatoš 1914, 56-57). Možemo pretpostaviti da su postojale udadbeno ženidbene i druge 
veze između Karaševaca u Velikom Središtu i susjednim selima (Veliki Surduk, Klapodia, Tirol, 
Brezon, Gerteniš) kao i s matičnim naseljima u okolici Karaševa, u kojima su živjeli Karaševci. 


" Ivan Ivanić, nabrajajući krajem XIX. stoljeća naselja gdje obitavaju ili su obitavali Bunjevci i Šokci, 
pozivajući se na fra Grgura Cevapovića (Csevapovich), navodi i Vršac, no izglednijim se čini da su 
u pitanju bili Karaševci (Hsanuh 1899, 9). 

Slika 4. Karaševci u svakodnevnim narodnim nošnjama na tržnici u Pančevu 
na prijelazu iz XIX. u XX. stoljeće. U pozadini se vidi zgrada nekadašnjeg ma- 
gistrata, današnja zgrada muzeja. (Foto: Chusseau Flaviens) 


ve, okolnih sela Potpornja, Gudurice?, Banatskog Novog Sela?', Kruščice?, pa sve 
do Pančeva i Starčeva (EpzreseanoBuh 1986). Primjerice, stanovnici karaševskog sela 
Vodnik kretali su se na jugozapad do Vršca i dalje do Bele Crkve i Pančeva gdje su po 
okolnim selima prodavali svoje proizvode (Krpan 1988, 25). Voćarstvo je bila važna 
gospodarska djelatnost Karaševaca te su svoje svježe proizvode prodavali na tržnica- 
ma većih banatskih gradova (B&hm 1861, 247). Pored pančevačke kavane Hungarija 
bila je tržnica, a ispred Magistrata (današnja zgrada Muzeja) svoje mjesto su imali 
Karaševci s velikim prekrivenim kolima županije Karaš-Severin (Epzren, 1993, 296). 
U Starčevu kod Pančeva i danas među hrvatskom zajednicom žive potomci karašev- 
skih obitelji Negovan, Stana i Herza (Mergel, 2011). 





? Naselje je bilo poznato i pod imenom Kutrica, tamošnji Karaševci su germanizirani (EpneaHoBuh 
1986, 212). 


2! Na karaševsko podrijetlo nekih doseljenika u Banatskom Novom Selu upućuje prezime Krašovan 
koje se u naselju javlja na prijelazu iz XVIII. u XIX. stoljeće. Prema mišljenju Srete Pecinjačkog, 
dio naseljenika bio je romaniziran znatnim dijelom i prije doseljavanja u Banatsko Novo Selo: 
»Krašovani... su najverovatnije zaboravili svoj jezik još pre no što su se našli u ovom delu Banata.“ 
(IIeuuauku 1966, 121, 127). U naselju se javljaju prezimena koja se susreću i kod Karaševaca, 
ostalih Hrvata, Srba i Rumunja pa se ne može samo na osnovi njih zaključivati o njihovu podrije- 
tlu. Prema stanju iz 2002., Banatsko Novo Selo davalo je jednog elektora za Hrvatsko nacionalno 
vijeće u Republici Srbiji (2002. Saveznoj Republici Jugoslaviji). Vidi http://www.hnv.org.rs/elekto- 
ri_2002.php (pristup 19. VII. 2011.). 


?? Usporedi Duunosuh 1958, 39-40. 

Na regionalne migracije utjecale su i udadbeno ženidbene veze između susjed- 
nih vršačkih sela u kojima su živjeli Karaševci. Dugo su zadržane i ženidbe sa ženama 
iz matičnih karaševskih sela, napose u graničarsko doba. Vršena su i etapna preselja- 
vanja, iz karaševskih sela u Karlsdorf, Potporanj, Veliko Središte, a potom u Uljmu i 
Izbište (EpnesanoBuhi 1986; Krpan 1988). Zbog ekonomskih, obrazovnih i drugih 
motiva, karaševske obitelji i pojedinci sele se i na druga područja današnje Vojvodine 
(Vršac, Bela Crkva, Pančevo, Subotica, Sombor, Novi Sad), tijekom prijelaza iz XIX. 
na XX. stoljeće, a napose u razdoblju Kraljevine SHS/Jugoslavije.? 





Slika 5. i 6. Nadgrobni spomenici obitelji Ivanica (Ivanitza) i Zdrinja (Strinya) iz 
Banatskog Karlovca (Karlsdorfa) 


Prema Živojnoviću, početkom XX. stoljeća Karaševaca je bilo i u Radna Lippi i 
u selu Otvasy, Klapodiji, Tirolu, ,a ima ih i u srpskoj Uljmi do 40 domova“ (1907, 
48). U Uljmi je Erdeljanović 1928. godine zabilježio sljedeće karaševske obitelji i 
od kud su doseljene: ,Krašovani. — Ima ih 20 domova, svi su katolici. — Bešina (4, 
Sv. Martin, na dan 11. XI., a to odgovara srpskom Sv. Mrati), pradeda se doselio iz 
“Karašove Velike". — Birta (3, od kojih dva slave Sv. Nikolu po novom, a jedan po 
pravoslavnom), ima ženu Srpkinju; deda došao iz Klokotića — Bokšan — Gašparovi 





?% Petar Dobra iz Karaševa bio je vjeroispovjedni učitelj u Hrvatskoj Neuzini, Fridi Ifka iz Karaševa 
bio je vjeroispovjedni učitelj u Kanaku, Nikola Vaka iz Karaševa bio je komunalni učitelj u Vračev 
Gaju (OKusojuosuh 1909, 55). Nikola Filipon, rođenjem iz Uljme, inženjer, autor više stručnih 
knjiga, 1920-ih živi i djeluje u Somboru (EpnesanoBuhi 1986), kasnije u Novom Sadu i Beogradu. 
U Beogradu je jedno vrijeme bio činovnik u Ministarstvu prometa. 

(3, Miholjdan), iz jednog sela u Karašovu. — Vataulj (1, Miholjdan), iz Karlsdorfa 
— Gera (1, Sv. Nikola), takođe iz Karašova; najpre došao u Veliko Središte. — Đurkica 
(1, Sv. Martin), došao 1885. godine iz Karlsdorfa (danas Banatski Karlovac). — Zdri- 
njini (1, Sv. Nikola), takođe iz Karašova, najpre došao u Veliko Središte. — Ilika (1, 
Miholjdan), iz jednog krašovanskog sela — Lukačel (2, Sv. Martin), biće da je iz 
Karašova. — Ocel (1), ponemčen, došao iz Karlsdorfa, zna se da su mu stari došli “iz 
Makedonije". — Pauca (1, Miholjdan) iz Karašova, najpre je bio u Velikom Središtu. 
— Udovica (2, Sv. Martin), iz Klokotića su starinom, deda došao iz Velikog Središta. 
— Filipon (2, Miholjdan), dedovi došli iz Karlsdorfa; jedan Filipon je advokat u Vrš- 
cu, drugi je inžinjer u Somboru. — Filjka (3, Sv. Nikola, po novom), deda im došao 
iz Velikog Karašova — Šala (1, Sv. Nikola), dedovi došli iz Karlsdorfa“ (EpneJbanosuh 
1986, 215). Brojčano približno podjednako Uljmi (prema ugarskom službenom po- 
pisu stanovništva 1910. godine 74 Karaševca), početkom XX. stoljeća bilo je Kara- 
ševaca i u Izbištu (1910. godine 114 Karaševca). Spominju se rodovi Bosiljka, Vlašić 
»i drugi“ (EpnemanoBuhi 1986, 212). 


Govor 


Unatoč malobrojnosti i stalnoj okruženosti drugim narodima i drugim jezičnim 
sustavima, karaševski su Hrvati u sedam karaševskih sela očuvali identitet kroz više 
stoljeća. Svakako su za to zaslužna dva čimbenika — religijski i lingvistički. Katolička 
je vjera u znatnoj mjeri onemogućila njihovu asimilaciju u okolini koja je pretežno 
pravoslavna. Njihovi govori s fonemskim jatom pripadaju torlačkomu narječju. 
U karaševskim govorima prisutni su utjecaji drugih, primarno štokavskih dijaleka- 
ta, s izrazitom ikavštinom, koja upućuje na jezične veze s Bosnom i podunavskim 
Bunjevcima i Šokcima. Postoje i primjeri ijekavštine, ali oni su rjeđi (OKuBojuouh 
1907, 62). Svoj govor nazivali su karaševskim, a tako ga je bilježila i službena ugarska 
statistika. Istraživači koji su boravili među Karaševcima uočili su vremenom pojedi- 
ne razlike na fonološkom i leksičkom planu između govora Karaševa i ostalih naselja 
u kojima žive koje upućuju i na različito podrijetlo njihovih stanovnika (Berecz 
2011, 10). 

Budući da su Karaševci zapadni Banat naseljavali iz više naselja, sa sobom su 
donosili i neke specifičnosti govora iz svojih ishodišnih naselja. Živeći u Karlsdorfu, 
Uljmi i Izbištu više desetljeća, možemo pretpostaviti kako su do druge polovice 
XIX. stoljeća ujednačili svoj govor, a ubrzo potom počinje i njegova degradacija i 
gubljenje. O Karaševcima i njihovom govoru u zapadnom dijelu Banata na prijelazu 





* “Torlačkim se narječjem govori na krajnjem jugoistoku srednjojužnoslavenskoga dijasistema, izme- 
đu kosovsko-resavskoga dijalekta štokavskoga narječja te bugarskoga i makedonskoga jezika. Tom 
narječju pripadaju i govori oko Karaševa u Rumunjskoj te govor Svinice u Đerdapu. Uglavnom, 
torlačkim govorima komuniciraju Srbi. Hrvati govore torlački u Karaševu i okolici te u Janjevu, 
Letnici, Vrnavokulu i još ponegdje (Šašare, Vrnez) na Kosovu“ (Lisac 2001). 

iz XIX. u XX. stoljeće nešto podataka donosi Jovan Živojnović (1903)", a o stanju 
njihova govora u prvim desetljećima XX. stoljeća Jovan Erdeljanović (1986) i Felix 
Milleker (1934)%. Iz osobnih kontakata Živojnović je utvrdio kako nemaju svoje 
narodne tradicije, ,Krašovanski nit što znaju pripovedati niti pevati znaju (pesme su 
im svetovne srpske, a religiozne bunjevačke i hrvatske), nego što iz njihova turvina 
(razgovora) čovek uhvati, to mu je sva građa govora njihova“. Za karaševski govor 
smatrao je da pripada srpskom jeziku (XKaBojuosuh 1903, 85). Nadalje, tvrdi kako 
niti u svom dijalektu nisu čvrsti i brzo gube svoje specifičnosti: ,Ako se steknu sa Sr- 
bima ili Hrvatima, ovi obično ismevaju njihov govor te se Krašovani brzo pokoleba- 
ju i počnu se prilagođavati Srbima. Tako se i moji namernici često spletali, kad sam 
ih zapitkivao, kako se što krašovanski kaže, jer — veljahu — oni su to 'odzabili' (zabo- 
ravili), a srpski naučili i ako su tek po godinu dana bili od kuće“ (O\KuBojuoBuh 1903, 
85-86). Razgovarajući s Karaševcem iz Karlsdorfa, Živojnović je zaključio kako se 
njegov sugovornik ,već ponemčio“: ,Na moje pitanje, da li ima u Karlsdorfu mnogo 

Slika 7. Primjer karaševskog govora u pismu — hrvatska latinična grafija 





25 Ja naše Karaševce poznajem nešto i iz ličnog saobraćaja. Služeći kao vojnik u 7. vršačkoj domobran- 
skoj regimenti imao sam prilike da mnoge od njih u vojsci upoznam. Od prvog sastanka bilo mi je 
jasno da govore srpskim jezikom“ (KuBojuosuh, 1903: 85). 


26 Navedeni autori nisu uočavali specifičnosti i razlike u govoru Karaševaca u zapadnom Banatu pod- 
rijetlom iz različitih karaševskih sela već donose općenite podatke o stanju njihova govora u vrijeme 
nastajanja njihovih radova. 

Krašovana, reče mi on, da ih je bilo gotovo pola sela, ali — reče nemački: ,jetz haben 
sie sich schon ceredelt“, t.j. ponemčili se“ (1903, 86).7 

Analogno situaciji koju je Živojnović opisao u vojsci gdje su Karaševci svoj govor 
prilagođavali najčešće srpskom, odnosno u nekim slučajevima hrvatskom, Karaševci 
su u Uljmi i Izbištu, većinski naseljenim Srbima, svoj govor postupno zamjenjivali 
srpskim. Tomu je posljedica bila da su ih u tim naseljima nerijetko pribrajali Srbi- 
ma, primjerice u Izbištu (Czirbusz 1884, 351). Jovan Erdeljanović donosi podatak 
iz 1928. godine kada je boravio u Izbištu (4. — 6. rujna) i Uljmi (4. — 6. rujna): 
»Stariji još znaju 'karašovanski', a mlađi slabo“ (1986, 212). U Starčevu su tamošnje 
malobrojne karaševske obitelji bile izložene hrvatskim govorima iz Like, uglavnom 
novoštokavskim ikavskim te srpskim ekavskim govorima. Njihova malobrojnost re- 
zultirat će brzim gubitkom njihova govora. 


Nermeth, 17. jan. 1910. 


Gjurasza Katicza (Durasa Katica) 
Tanitono-kćpzo intćzet 

Szabadka 

(Bacs bodr. varmegye) 


Draga ćero 

Mi smo se izvan Jerosša svi prikrenuli u Karaševo, samo je Jeroš ostal s kravami 
i čelami u Nermethu s novim učiteljam od 53 godine. Piši nim, jel ti prošal čir 
i kakve ti note trebaju? Od sad napred puštaj sva pisma u Karaševo. Mi smo 
svi zdravi. Sad baš namištjamo pokućstva. Piši koliko koštaju note i imaš li za 
to u tebe novci. 


Najranije je napušten karaševski govor u naseljima s malim brojem karaševskih 
obitelji poput Gudurice i Nikolinaca. U Karlsdorfu su Karaševci, prema dostupnim 
podacima, iako s najbrojnijom kolonijom u selima zapadnog Banata, brže napuštali 
svoj govor nego li u susjednoj Uljmi i Izbištu. Zbog većinskoga srpskog stanovništva 
u Uljmi i Izbištu njihov govor, iako izmijenjen, mogao se duže očuvati kao sredstvo 
komunikacije. Pojedine obitelji su se preseljavale početkom XX. stoljeća iz Karlsdor- 
fa u Uljmu već germanizirane (EpneseanoBuh 1986, 215). Karaševskim govorom u 
Karlsdorfu u 1930-im služile su se samo dvije obitelji, Filka i Kurjak (Milleker 1934, 
34). Nakon 1945. iz Karlsdorfa su deportirane njemačke i germanizirane karaševske 
obitelji u radne logore, a u naselju su ostale samo nacionalno miješane obitelji (Ta- 
mindžić 2002). Istodobno je započela kolonizacija iz područja Užica i Čačka te je 
u kratkom razdoblju doseljeno 615 obitelji s 3.775 članova. Biološkim nestajanjem 
Karaševaca rođenih nakon 1870-ih u Uljmi, Izbištu i Karlsdorfu, nestao je i karašev- 
ski govor u zapadnom dijelu Banata, najkasnije sredinom XX. stoljeća. 





? U Nikolincima su Karaševci prihvatili rumunjski jezik, u Gudurici njemački. 

Nošnja 


Tradicionalno odijevanje Karaševaca nije bilo u fokusu znanstvenih istraživanja 
poput, primjerice, njihovih govora. Opisi odjeće su uglavnom parcijalni, ponegdje 
se donose ilustracije (crteži i fotografije) koje mogu tek poslužiti za rekonstrukciju 
izgleda karaševske nošnje od sredine XIX. do početka XX. stoljeća. Jedan od najrani- 
jih opisa nošnje, prvi poznati nam crtež nošnje, kao i opise nekih običaja daje B&hm 
(1861). Naglašava njihovu unutar obiteljsku solidarnost, patrijarhalnost uz odvaja- 
nje spolova. Muška odjeća je opisana kao najsličnija vlaškoj (rumunjskoj). Ženska 
nošnja prema opisu ima neke sličnosti s vlaškom nošnjom, ali su ukrašavane druga- 
čijim vezovima. Odjeća se tradicionalno sastojala od bijele košulje i vunene pregače 
koja je sezala do koljena. Preko pregače se vezivao smeđe-crveni pojas. Udane žene 
nosile su karakteristična bijela oglavlja (vidi sliku 4.) dok su djevojke do udaje nosile 
kose u pletenicama uvijene u spirale i učvršćene na obje strane glave ili su je vezivale 
platnenim rupcem (B&hm 1861, 246-247; Czirbusz 1883, 183). 

I u drugim opisima je naglašen vlaški utjecaj: , Muški se nose kao Vlasi, a žen- 
ske kao Bosanke“ (HBamuh 1899, 9). Muška tradicionalna odjeća izrađivana je od 





Serben. = Deutsche. > Krassovener 


Slika 8. Srpska (lijevo), njemačka (u sredini) i karaševska obitelj (desno) 
u narodnim nošnjama sredinom XIX. stoljeća (Bohm, 1861) 





? Usporedi suvremeni opis u Petrović 1994, 29-30. Antropološke karakteristike, prehrambene navike, 
svadbene i druge običaje vidi detaljnije u Czirbusz 1883, 183-198. 

bijelog platna. Hlače i košulje 
su bile jednostavnog kroja od 
lanenog ili pamučnog tkanja. 
Preko košulje se nosio kratki 
prsluk od vune ukrašen razno- 
bojnim aplikacijama. Na glavi 
su nosili šešir od stupane vune 
te različite krznene i kožne 
kape (Petrović 1994, 32). Na 
nogama su se nosili obojci“, 
vunene čarape, a preko njih 
obuća, najčešće opanci (vidi 
slike 4, 8 i 9) ili čizme. Oboj- 
ci su se obavijali preko hlača 
(»gaća“) i dosezali su najviše 
do koljena. 

Doseljavajući se u zapad- 
ni Banat, Karaševci su sa so- 
bom donijeli i svoju narodnu 
nošnju, govor i običaje. Na za- 
državanje tradicionalne odjeće 
u svakodnevnoj uporabi utje- 
cala je i brojnost Karaševaca u 
pojedinim mjestima zapadnog 
Banata koja su naselili te utje- 
caji drugih naroda s kojima su 
živjeli. Muška nošnja se prije 
počela zamjenjivati građan- 
skom zasigurno i zbog veće 
usmjerenosti muškaraca na vanjski svijet i utjecajima koji su nastajali u kontaktima 
s drugim narodima (trgovina, vojska). Najveći dio muške tradicionalne nošnje je 
u potpunosti napušten do 1880-ih, što posebno važi za Karlsdorf i Guduricu gdje 
su Karaševci živjeli u manjini prema Nijemcima. Nešto duže se održala u Uljmi i 
Izbištu gdje su i Srbi kasnije usvajali građanska odijela. Poneki elementi karaševske 
nošnje zadržali su se sve do pred Drugi svjetski rat. U Izbištu ima spomena da su 
nošeni bijeli obojci, ,njih su verovatno doneli Krašovani koji su tu bili doseljeni, a 
koji su nosili bele obojke (saopštenje 1. Lungina)“ (MunmyrunoBuh 1953, 113). 

Ženska nošnja se zbog patrijarhalno ustrojene obitelji nešto duže zadržala. Ka- 
raševsku žensku nošnju 1920-ih u Uljmi i Karlsdorfu su nosile po jedna starija žena 
(EpneskanoBuh 1986, 212). U godinama pred Drugi svjetski rat u Karlsdorfu je samo 





Slika 9. Muška i ženska svakodnevna karaševska 


narodna nošnja. Pančevo, prijelaz iz XIX. u XX. st. 
(Foto: Chusseau Flaviens) 





2 "Tkanina u obliku trokuta ili četverokuta koja se obmotavala oko stopala, a preko njih obuća (u XIX. 
stoljeću najčešće opanci). Budući da su kod svakog skidanja i stavljanja drugi dijelovi dolazili uz 
petu, dijelovi koji su bili najviše izloženi trošenju, bili su od dugotrajnijeg materijala. 

još jedna vrlo stara Karaševka nosila narodnu nošnju (Milleker 1934, 34). Nakon 
Drugoga svjetskog rata, u vojvođanskom dijelu Banata, karaševska nošnja je u pot- 
punosti napuštena. 


Gospodarstvo 


Na gospodarski život Karaševaca u naseljima vršačke okolice snažno je utjecao 
život u vojnoj granici. Sredina u koju su naseljeni znatno se razlikovala od matičnog 
brdskog područja Karaševa gdje su primarne gospodarske djelatnosti bile stočar- 
stvo i voćarstvo. Svježe proizvode prodavali su na tržnicama većih banatskih gradova 
(B&hm 1861; )KaBojnosuh 1907; Krpan 1988; Berecz 2011). 

U novoj sredini stočarstvo će izgubiti nekadašnje značenje, a važne gospodarske 
djelatnosti postaju ratarstvo i vinogradarstvo. Velike obiteljske kućne zadruge su u 
doba ustrojstva Vojne krajine činile temelj društvenog uređenja i jeftin izvor za regru- 
tiranje vojnika. Vojnoj obvezi podlijegali su svi zdravi muškarci u dobi od 16 do 60 
godina. Vojnoj komandi je bio odgovoran predstavnik obiteljske kućne zadruge i nje- 
mu su se morali pokoravati svi njezini članovi. Ovakav način bio je zastupljen širom 
Vojne krajine i važan za strogo vojno upravljanje. Očuvanje zadružnog oblika života, 
zbog interesa u obrani granice, austrijske vlasti su nastojale osigurati strogim propi- 
sima. Kuća i zemlja nisu se mogli dijeliti. Očuvanjem kućnih zadruga osiguravalo se 
dovoljno gospodarske snage za obradu zemlje i za uzdržavanje i opremanje članova 
zadruge za vojnu službu. Do 1845. Karlsdorf je pripadao Njemačko-banatskoj grani- 
čarskoj regimenti koji je te godine dodijeljen Srpsko-banatskoj graničarskoj regimen- 
ti i postaje sjedište kompanije. Naselja u koja su naseljeni Karaševci bila su uključena 
u Banatsku vojnu granicu do njezina ukinuća 1873. U drugoj polovici XIX. stoljeća 
započinje ubrzani razvoj Karlsdorfa. Jakov Kalitović (Jakob Kalitovics) 1869. osniva 
ciglanu. Ubrzo je otvorena ljekarna, poštansko-telegrafski ured što je znatno dopri- 
nijelo razvoju mjesta. Tvornica salame ,Herz i sin“ osnovana je 1873., općina dobiva 
dozvolu za održavanje tri vašara godišnje, a uskoro i za četvrti. Karlsdorfska tržnica 
je vremenom toliko ojačala da je počela činiti ozbiljnu konkurenciju onima u Vršcu i 
Beloj Crkvi (Munekep 1929, 121). Zbog toga su u Karlsdorf dolazili kupci i trgovci iz 
udaljenih mjesta, npr. Kikinde, Temišvara, pa i iz sela s karaševskog područja. 

Novčani zavod ,Karlsdorfer Sparkassa“ osnovan je 1874., a 1882. ,Karsdorfer 
Spar und Kreditverein“ u kojem je Karaševac Nikola Đurkica (Nikolaus Djurkiza) 
bio računovođa (Milleker 1934, 23). Željeznička stanica otvorena je 1894. na pruzi 
Vršac-Kovin.* 

Posebno su bili zastupljeni vinogradi u pijesku, koji su se pružali sjeverno od Ba- 
natske Palanke, a završavali su kod Karlsdorfa. Dolina od Grebenca do Karlsdorfa bila 
je prekrivena vinogradima, gdje su izražene temperaturne oscilacije s toplim danima 
i hladnim noćima, što je pogodovalo dobrom urodu grožđa. Pod vinogradima bilo 





% Od osnovanih karlsdorfskih društava treba spomenuti: Poljoprivredno društvo (1868.), Kasinu 
(1879.), Pogrebno društvo (1891.), Dobrovoljno vatrogasno društvo (1884.), Zemljoradničko 
društvo (1901.). 

je 1920-ih 1.103 jutara u Karlsdorfu i 720 u Sušari kod Izbišta. Pod vinogradima su 
bile znatne površine i u Uljmi. Vinogradarstvom su se u Karlsdorfu, prema izvješćima 
Ministarstva trgovine i industrije (1919-1931), bavili ,Nemci i ponemčeni katolici 
Krašovani“ (XpaGak 2001, 263, 264). Osim za vinovu lozu, na području Karlsdorfa 
i Uljme bili su pogodni tereni za uzgoj kukuruza (XpaG6ax 2001, 254). Karaševci u 
Karlsdorfu, tj. njihovi potomci i mali broj onih koji se nisu osjećali Nijemcima, eko- 
nomski su dobro stajali 1920-ih. Erdeljanović navodi za karlsdorfske Karaševce da su 
bili vrijedni i ekonomski mnogo bolje stajali od Nijemaca (1986, 212). 


Karaševci u popisima stanovništva 


Formiranje popisnih kategorija u najranijim popisima stanovništva temeljilo se 
na vanjskom razlikovanju pojedinih etničkih markera (najčešće jezik, vjera te zemljo- 
pisno podrijetlo pojedinih etničkih skupina) koji su omogućavali promatraču/popi- 
sivaču selekcionirati i svrstavati stanovništvo u klase i kategorije. Vanjsko razlikova- 
nje pritom nije nužno moralo biti istovjetno sa samoidentifikacijom stanovništva 
koje je popisivano. U međuodnosu vanjskog razlikovanja i samoidentifikacije gdje 
postojimo ,mi“ i ,oni“ razvijao se identitet etničkih skupina, koji nije bio statičan i 
nepromjenjiv već izložen raznim društvenim utjecajima. Svrstavanjem stanovništva 
u pojedine popisne kategorije snažila se izgradnja identiteta pod takvim kategori- 
jama, (primjerice u Ugarskoj Karaševci, Bunjevci, Šokci, Iliri, Dalmatinci) ali su 
se učvršćivale i granice prema drugim etničkim skupinama. U procesu imenovanja 
važnu ulogu igraju i stereotipi o onome ,drugome/drugačijem“ gdje nastaje veći 
broj imena za stanovništvo koje se popisuje. Vrlo složena etnička slika Banata, kao 
i drugih dijelova Monarhije, često je otežavala vanjskim promatračima/popisivači- 
ma odrediti etničku bliskost, odnosno udaljenost između pojedinih skupina stanov- 
ništva, napose južnoslavenskoga. Tako su u pojedinim popisima određene etničke 
grupe vrlo fluidne gdje njezine pripadnike dijele na više manjih te ih mehanizmom 
imenovanja i državnog aparata udaljavaju od njihove etničke jezgre. 

Elek Fćnyes (1851), ugarski statističar, računa da je u Karaševskoj županiji bilo 
10.040 Hrvata. Czoernig (1857), koristeći se formulom ,govorni jezik“, zbog što- 
kavštine pod Srbe ubraja Bunjevce i Šokce (slavonske, srijemske, bačke izuzev ba- 
natskih u Starčevu i Pančevu koje smatra Hrvatima), a Karaševce kao torlake u Bu- 
gare (1857, 145-146). Njihov broj 1880. procijenjen je na 8.500 (Czirbusz 1883). 
Broj im je, prema Miletiču, 1890-ih smanjen prema službenoj ugarskoj statistici 
na 7.692, ali taj podatak se odnosi na sedam matičnih karaševskih naselja (Miletič 
1903, 161). Ivanić smatra kako ih je krajem XIX. stoljeća bilo do 20.000 (vjerojatno 
pribrajajući im Bugare katolike) (1894, 26). Uključivši i druga banatska naselja, Ži- 
vojnović donosi realniju procjenu od približno 10.000 Karaševaca početkom 1900- 
ih (QKuBojuoBuh 1907, 48). P4l Balogh je, iz nedovoljne informiranosti, polovinu 
Karaševaca uračunao u Hrvate, a polovinu u Čehe (Balogh 1902, 809; >KuBojuosuh 


1903, 84). 

Broj Karaševaca u razdobljima dok se nisu provodili suvremeni popisi stanov- 
ništva možemo tek procjenjivati. Katolika u Karlsdorfu je 1827. bilo 1.615, 1837. 
ih je 1.701 i 1847. godine 2.014 (Milleker 1934, 13). Njihov broj u ukupnoj po- 
pulaciji zasigurno nije prelazio 20 %. U Karlsdorfu su 1880. bila 263 Karaševca 
(Nijemaca 2.319, Rumunja 31, Srba 30, Mađara 15, i ostalih 10) i činili su oko 
10 % stanovništva naselja (Milleker 1934, 34 ). Na smanjenje broja Karaševaca u 
Karlsdorfu, uz asimilaciju i iseljavanja u druga mjesta, utjecala je emigracija u SAD 
krajem XIX. i početkom XX. stoljeća." U Uljmi ih je 1910. godine bilo 73, u Izbištu 
114. Živojnović je na početku XX. stoljeća naveo da u Uljmi ima do 40 karaševskih 
domova, što bi približno bilo oko 200 osoba (1907, 48), a Erdeljanović 1928. da je u 
naselju 20 karaševskih domova (1986, 212). Milleker u Zetopisima opština Podunav- 
ske oblasti bilježi kako je u Uljmi popisano 3.669 stanovnika, od kojih Srba 3.369, 
ostalih Slavena 1, Rumunja 114, Nijemaca 169 i Mađara 16 (Munekep 1929, 135) iz 
čega proizlazi da su Karaševci uvršteni u Srbe, iako je Erdeljanović nekoliko godina 
prije nabrojao dvadeset njihovih kućanstava. Popisom 1921. godine u Karlsdorfu 
je evidentirano 21, kako Milleker navodi, ,ostalih Slovena“. Deset godina kasnije 
Milleker navodi kako u Karlsdorfu živi 15 Hrvata (1934, 34). Vršac je 1900. imao 
25, a 1910. 38 Hrvata (Lakatoš 1914, 61). Iz dostupnih izvora možemo zaključiti 
kako se broj Karaševaca u zapadnom Banatu tijekom XIX. stoljeća kretao između 
500 i 1.000 osoba. Njihova jezgra bila je grupirana u Karlsdorfu, Uljmi i Izbištu 
(krajem XIX. st. do 500 osoba) dok su ostali živjeli u Vršcu, Beloj Crkvi s okolicom 
i razasuti u manjem broju po drugim banatskim mjestima. 

Prema popisu 1948. godine, u Karlsdorfu, kojemu je ime promijenjeno u Ran- 
kovićevo, bilo je 36 Hrvata, u Izbištu je bilo popisano 9, Uljmi 9, Nikolincima 6, 
dok je u gradu Vršcu bilo popisano 446 osoba, a u Beloj Crkvi 385 osoba pod po- 
pisnom kategorijom Hrvati. Budući da je u poslijeratnim godinama trajala savezna 
kolonizacija Vojvodine, ne možemo utvrditi odnose li se iskazani brojevi Hrvata i na 
doseljenike iz tog razdoblja ili na potomke Karaševaca, odnosno koliki je bio omjer 
jednih i drugih. Primjerice, Guduricu u blizini rumunjske granice naselili su kolo- 
nisti iz dalmatinskih kotareva Trogira, Šibenika, Knina i Benkovca. Karaševci koji 
su živjeli u tom naselju, bili su germanizirani već tijekom 1920-ih (EpnemanoBuh 
1986, 212) pa za 129 osoba hrvatske nacionalnosti popisanih 1948. godine možemo 
reći da potječu od kolonista iz Dalmacije. Prema posljednjem popisu stanovništva iz 
2002.? godine, u Banatskom Karlovcu bilo je 15 Hrvata, a u Uljmi je bilo 10 Hrva- 
ta. U Uljmi još uvijek obitavaju stanovnici s obiteljskim prezimenima Birta, Zdrinja, 
Vlašić, Bešina, a prema istraživanjima Milje Radana (2002), neke uljmanske obite- 





3 Vidi David Dreyer, Emigration from Banat in the National Archives Ship Records — Extracti- 
ons for the Village of: Karlsdorf. Dostupno na: http://freepages.genealogy.rootsweb.ancestry.com/ 
-banatdata/DDB/ByVillage/Karlsdorf.htm (pristup: 3. XI. 2010.) 


?? Rezultati popisa stanovništva Republike Srbije iz 2011. prema nacionalnoj i vjerskoj pripadnosti u 
vrijeme pisanja ovog rada još nisu objavljeni pa nam nije poznato trenutačno stanje u navedenim 
naseljima. 

lji se smatraju Karaševcima. Karakterističnih karaševskih prezimena i onih koja se 
susreću u Karaševaca i drugih naroda, nalazimo i u drugim banatskim naseljima, 
napose u Vršcu i okolici, ali bez terenskih istraživanja ne možemo utvrditi smatraju 
li se nositelji takvih prezimena Karaševcima. 


Asimilacija 


Budući da su se Karaševci nakon migracija tijekom XIX. stoljeća, s matičnog 
područja sedam karaševskih sela, naselili u većem broju naselja, od po nekoliko pa 
do nekoliko desetaka obitelji, u svima su bili u manjini, bilo prema Rumunjima, 
Nijemcima ili Srbima. Njihov udio u ukupnom stanovništvu nigdje nije prelazio 
trećinu stanovništva što će utjecati na uporabu jezika u crkvama, tamo gdje je bilo 
katoličkih, jezika u nastavi, tako i u svakodnevnoj komunikaciji. Dodatnu teškoću 
očuvanju njihova identiteta predstavljao je nedostatak inteligencije i svećenstva iz 
vlastitih redova, kako u matičnom karaševskom području, tako i u zapadnom Bana- 
tu. Zasigurno je iz zapadnog Banata najpoznatiji od karaševskih intelektualaca bio 
Martin Filipon, odvjetnik i veliki župan, no nije ostavio traga na očuvanju identiteta 
Karaševaca.“ 

Iako postoje narativni izvori da su u Karlsdorfu Karaševci nekada činili gotovo 
polovicu stanovništva (/KusojuoBuh 1903, 86), utapanje u većinske Nijemce je zapo- 
čelo već u drugoj polovici XIX. stoljeća. Do 1870-ih Karaševci su prakticirali etnič- 





% Adam, Birta, Berta, Bešina, Blaž, Bogdan, Bokšan, Dobra, Gera, Ivanica, Jakšić, Jankulov, Kurjak, 
Magdić, Marjan, Pauca, Ribar, Stana, Todor, Vatav, Vlašić, Zdrinja i dr. Usporedi popise karašev- 
skih prezimena u Miletič 1903, Tomuh 1972, 1974, Krpan 1988. 


%* Martin Filipon (Uljma, 1884. — Vršac, 1967.), odvjetnik. Potječe iz ugledne i bogate uljmanske obi- 
telji Filiponovih koja se doselila u Uljmu iz Karlsdorfa. Martinov otac zvao se Rafael Filipon i imao 
je petero djece, dva sina i tri kćerke: Martina (najstarijeg), Nikolu, Maricu, Anicu i Milu. Nikola je 
bio strojarski inženjer i živio je jedno vrijeme u Somboru, Novom Sadu i potom u Beogradu. Mar- 
tin je gimnaziju završio u Beloj Crkvi, a pravo je studirao u Klužu. O njemu Jovan Živojnović bi- 
lježi: ,Martin Filipon, rođen u Uljmi, sad već advokatski kandidat, koji se lepo združio sa srpskom 
omladinom, pa po tom i u praksu stupio u srpsku pisarnicu Dr. Koste Hadžija u Vršcu“ (1907, 50). 
Neko vrijeme je živio u Temišvaru nakon čega je 1912. otvorio pisarnicu u Alibunaru. Iste godine, 
u vrijeme Prvog balkanskog rata, uhićen je, sproveden u istražni zatvor i optužen za veleizdaju. Do 
suđenja nije došlo te je oslobođen. Veliki dio Prvog svjetskog rata bio je interniran u aradskom 
logoru odakle je oslobođen 1918. Ubrzo se uključio u osnivanje srpskih narodnih odbora u južnom 
Banatu. Sudionik je velike novosadske skupštine 25. XI. 1918. na kojoj je proklamirano pripajanje 
Bačke, Baranje i Banata Kraljevini Srbiji. Na toj skupštini, na kojoj su sudjelovali i Blaško Rajić, 
Stipan Vojnić-Tunić, Mirko Ivković-Ivandekić, Fabijan Malagurski i drugi predstavnici Bunjevaca, 
bio je izabran za člana Velikog narodnog savjeta. Proglašen je od Narodne uprave za Bačku, Baranju 
i Banat za velikog župana Tamiške županije i zaposjednutih dijelova Krašo-severinske županije. 
U zvanju velikog župana djelovao je od 10. II. 1919. do 27. VI. 1919., tj. do povlačenja srpske 
vojske iz današnjeg rumunjskog dijela Banata. Nakon razrješenja funkcije velikog župana otvorio 
je odvjetnički ured u Vršcu i nije politički djelovao u nekoj od stranaka. Osuđivao je Šestosiječanj- 
sku diktaturu. Na početku Drugoga svjetskog rata ponovno je zatvoren u logor. Po oslobađanju iz 
logora odlazi u Beograd. Nakon rata vratio se u Vršac gdje se bavio odvjetništvom do smrti. Milja 
Radan vjeruje kako je Filiponovo djelovanje samo po sebi dovoljno svjedočanstvo da se smatrao u 
nacionalnom smislu Srbinom (Radan 2002, 239-240). 

ku endogamiju, odvajali su se od ostale populacije te čuvali svoju nošnju i običaje. 
U narednim desetljećima zbog zajedničke vjere, zajedničkog svakodnevnog života, 
miješanih brakova, neizgrađene nacionalne svijesti, nepostojanja obrazovanja na ma- 
terinskom jeziku, dominacije njemačkog jezika u svakodnevnoj komunikaciji i crkvi 
itd., miješaju se te se postupno germaniziraju. Prvi miješani brak između Karaševaca 
i Nijemaca sklopljen je oko 1870., nakon čega je germanizacija ubrzana (Milleker 
1934). Početkom XX. stoljeća Zivojnović je svjedočio o brzini germanizacije Kara- 
ševaca u Karlsdorfu, a osnovni razlog tom procesu nalazio je u njihovoj pripadnosti 
katoličkoj crkvi kao i većinskih Nijemaca (1907, 59). O brzini asimilacije svjedoči i 
podatak da su se karaševskim govorom u Karlsdorfu u godinama pred Drugi svjetski 
rat služile samo dvije obitelji. U isto vrijeme samo je još jedna vrlo stara Karaševka 
— Marija Filka (rođena Vlašić, stara 87 godina) nosila narodnu nošnju (Milleker 
1934, 34). Budući da je Milleker monografiju o Banatskom Karlovcu (Karlsdorfu) 
tiskao 1934. godine, možemo pretpostaviti da je Marija Filka bila rođena 1847. ili 
1846. godine ako je podatke o njoj prikupio godinu prije (1933.) tiskanja monogra- 
fije. Kod znatnog dijela karlsdorfskih Karaševaca njemački je kao primarni govorni 
jezik prihvaćen na prijelazu iz XIX. u XX. stoljeće OKuBojuosuh 1903, 86). Njihovi 
potomci iseljeni su zajedno s Nijemcima nakon Drugoga svjetskog rata, a u znatnom 
broju su stradali u poratnim logorima. Prema dostupnim podacima, u Karlsdorfu 
su nakon 1945. ostale nacionalno miješane obitelji, među njima i obitelji Kurjak i 
Filka (Tamindžić 2002). Karaševci u Gudurici su također germanizirani, zasigurno 
prije 1920-ih, prema terenskim istraživanjima iz toga razdoblja (EpnesanoBuh 1986, 
212). Istodobno su se stariji Karaševci u Uljmi i Izbištu služili karaševskim govorom, 


EF] IKA* 
ANDREAS KATARINA. 


1896-1970. 1901-1953“ 





Slika 10. Nadgrobni spomenik obitelji Filka iz Banatskog Karlovca (Karlsdorfa) 

dok je kompeticija mlađih u govoru bila slaba (EpnesanoBuh 1986, 212). Karaševski 
običaj ,slavanje“ održao se u Uljmi do 1944. po katoličkom kalendaru, a u nekim 
slučajevima i po katoličkom i po pravoslavnom kalendaru (CoGomeB 2002, 92). 

Potaknut istraživanjima Jovana Erdeljanovića u Banatu iz 1920-ih, Milja Radan 
proveo je istraživanje sa suradnicima među Karaševcima i njihovim potomcima u 
Izbištu i Uljmi (ankete provedene u Uljmi 5.-6. V. 1998. godine) (Radan 2002, 
239). Pokazalo se da su još uvijek, u vrijeme njegova istraživanja, živa sjećanja na 
veze između nekih karaševskih obitelji iz Uljme i karaševskih obitelji koje žive i da- 
nas u karaševskim naseljima južno od Rešice. Neki od kazivača još uvijek održavaju 
veze s nekim obiteljima u Karaševu. Prema rezultatima tih istraživanja, do 40 % 
stanovnika Uljme ima karaševsko podrijetlo preko jednog od roditelja, a neki se i 
danas smatraju Karaševcima. Miješani brakovi u većinski srpskom naselju i prelazak 
na pravoslavlje, ujedno je značio i gubitak identiteta te asimilaciju u većinski narod. 
Tako su, primjerice, osobe karaševskog podrijetla, starije od 60 godina, katolici dok 
su istodobno njihova djeca i unuci pravoslavci (CoG6oneB 2002, 92). 


Empatija hrvatske rubnosti: bunjevačko-karaševske veze 


Postoji i mišljenje ,,da su se Karaševci na putu iz stare domovine zadržali i na 
širokim ravnicama Subotice, oko Ludoškog jezera. Nije li to putokaz za postavku 
— doduše izričito hipotetičnu — da se i Karaševci povežu sa seobom Bunjevaca u 
Bačku?“ (Vujkov 1971, 16). Mogući zajednički ishodišni prostor Karaševaca navodi 
i Ivan Ivanić (1894, 26). Iako su takve postavke neutemeljene, brojne su druge pot- 
vrđene spone i paralele između bačkih Bunjevaca i Karaševaca. Među Bunjevcima 
i Karaševcima su djelovali franjevci iz Dalmacije i Bosne u XVII. i XVIII. stoljeću. 
Bunjevci i Karaševci su koristili iste udžbenike u razdoblju XVIII. i XIX. stolje- 
ća. Mihael Grozdić, franjevac i karaševski župnik, u razdoblju 1768.-85., autor je 
jednog takvog udžbenika ABC ;li uprava za potribu škularske Dalmatinske mladeži 
etc., Temesvar, 1779. (Miletič 1903, 172). Hrvatski svećenici iz Bačke djelovali su 
među Karaševcima, u Lupaku Luka Peštalić iz Baje, Andrija Poljaković iz Subotice, 
u Klokotiću Josip Mamužić (1875) i dr. Kulturne veze ostvario je preko Bunjevačkih 
i šokačkih novina Ivan Antunović koji je imao pretplatnike među banatskim Kara- 
ševcima (Evetović 1935, 54). Neki autori, poput fra Grgura Čevapovića (Gregori- 
us Csevapovich), navodili su Vršac kao mjesto u kojem su obitavali Bunjevci, no 
ne može se isključiti vjerojatnost kako je riječ bila zapravo o Karaševcima (MBauuh 
1899, 9). Smatra se da su snažan utjecaj na karaševski govor ostavili Bunjevci i Šokci 
preko svojih tiskovina i svećenika. Napose da su u crkvi ikavski pjevali, a to zato, 
što su učili pjesme iz knjiga koje su tiskane u Subotici za Bunjevce i Šokce (Radan 
2002, 231, usp. XKuBojuoBuh 1907, 61). Ivan Mihalović izdao je 1876. u Baji za 
pučke škole Gramatiku i čitanku ilirskog jezika, koju su Karaševci u rumunjskom 
dijelu Banata upotrebljavali sve do kraja 1930-ih (Pekić 1935: 90). Prema sačuva- 
nim podacima s početka XX. stoljeća, karaševske religiozne pjesme su ,bunjevačke i 
hrvatske“. Podaci se odnose i na naselja u današnjem vojvođanskom dijelu Banata, 

Banatski Karlovac i Uljmu (XKuBojuoBuhi 1903, 1907). Posebno su u Karaševaca bili 
cijenjeni molitvenici Marijana Jaića Vinac bogoljubnih pisamah koje nose nediljom 
i prigodom vazlicsitih svetkovinah pod s. missom i o drugima bogoljubnostima pivati 
obicsaju i Ljudevita Budanovića Velika slava Božja u molitvama i pismama (Vlašić 
1928b, 261). 

Mihael Kurta, svećenik bugarskog podrijetla, koji je djelovao 1930-ih u Kloko- 
tiću, zabilježio je ,,... ovaj se narod mora održati kao narod; kao Bunjevci u Bačkoj, 
povezanošću vjerskog odgoja, održat će se i narodnost. Sa Bunjevcima ovaj narod 
ima veze na kulturnom polju“ (Krmpotić 1995, 16-17). Sve do raspada Austro- 
Ugarske Monarhije, na blagdan Male Gospe, 8. rujna, redovito se hodočastilo u 
Marija Radnu iz brojnih mjesta Bačke, Banata, pa i šire. Tamo se okupljao veliki 
broj hodočasnika iz karaševskih sela kao i iz hrvatskih sela u Bačkoj, bunjevačkih i 
šokačkih (Vlašić 1928b, 261; Stanković 1984). 

Njihova rubnost, u odnosu na matična hrvatska područja, upućivala ih je na 
suradnju te su se njihova kulturna nastojanja preplitala. Osim usmjerenosti jednih 
na druge, zajedničko im je bilo što ih je srpska nacionalna ideologija svrstavala u 
katoličke Srbe, kakav je slučaj bio i s nekim drugim skupinama hrvatskog stanovniš- 
tva (Bosna, Slavonija, Dubrovnik).“ Pokušaji za njihovo pridobivanje srpskoj naciji 
bili su neuspješni kao i uvođenje ćiriličnih tiskovina budući da im je ćirilica bila u 
potpunosti strana (Berecz 2011): 

Devedesetih godina XX. stoljeća obnavljaju se veze i ostvaruje suradnja Karaše- 
vaca s bunjevačkim Hrvatima u Bačkoj, no bez čvršćih institucionalnih okvira i stal- 
nosti." Najprije među karaševske Hrvate u Rumunjskoj odlazi svećenik Lazar Ivan 
Krmpotić, te piše publicističke radove o povijesti kao i o njihovom vjerskom životu u 
sadašnjosti u katoličkoj periodici na hrvatskome u Bačkoj (Krmpotić, 1990; Krmpo- 
tić 1992). Uslijedilo je gostovanje članova Hrvatskog kulturno-prosvjetnog društva 
»Matija Gubec“ iz Tavankuta u mjesecu rujnu 1993. među Karaševcima — Karaševu, 
u Klokotiću i Lupaku, kojom prigodom su izveli i cjelovečernji kulturni program, o 
čemu su kasnije izvijestili i mediji na hrvatskom u Vojvodini (Romić 1993.). Lazar 
Ivan Krmpotić sudjeluje 1994. u Zagrebu na Tjednu Hrvata iz Rumunjske, a u 
istoimenoj publikaciji Hrvatske matice iseljenika objavljen je i njegov rad , Karašev- 
ski Hrvati u Rumunjskoj“. Nakon 18 godina ponovno će jedno hrvatsko kulturno 
društvo iz Vojvodine nastupiti u Karaševu — 16. kolovoza 2010. Hrvatska udruga 





% Nezadovoljan aktivnostima pridobivanja Bunjevaca, Šokaca i Karaševaca za srpsku naciju, Jovan 
Živojnović piše: ,,No za veću je još osudu u ovome pitanju naš rođeni nerad i ekskluzivnost: jer da 
nam nije Santovo samo došlo, ostavili bi Šokce sve da se pribroje Hrvatima, kao što je sa one strane 
Dunava preko 20 mesta već pretopljeno, a jedva 2-3 još se drže; o Bunjevcima je izdala Matica 
jednu knjigu; a o Krašovanima kod nas do danas gotovo spomena nije bilo“(1903, 86). 


% Srpski dijalektolog Mile Tomić tako navodi o pokušajima da se Karaševci uvjere da su Srbi: ,Prili- 
kom dijalektoloških istraživanja u ovim selima (1965. i 1968. godine) došli smo do zaključka da 
je nemoguće ubediti jednog Karaševca da je Srbin nezavisno od njegovog stepena obrazovanja“ 
(1972, 214). 


77 Nakon osamostaljenja Republike Hrvatske, dio mladih Hrvata iz Vojvodine i Rumunjske svoje studije 
nastavlja na hrvatskim sveučilištima, napose u Zagrebu, a ostvarene veze održavaju se i nakon studija. 

kulture ,Lajčo Budanović“ sudjelovala je na Festivalu etničkih zajednica u Banatu. 
Na međunarodnoj razini, nalazimo sporadičnu komunikaciju predstavnika dviju 
hrvatskih zajednica u okviru Hrvatskog svjetskog kongresa, koji jednom godišnje 
održavaju sastanke u Hrvatskoj. Na koncu, bilježimo u posljednjih nekoliko godina 
i suradnju Demokratskog saveza Hrvata u Vojvodini sa Zajedništvom Hrvata u Ru- 
munjskoj, čije izaslanstvo je 14. travnja 2008. bilo u službenome posjetu DSHV-u, 
a istom prigodom u Tavankutu je održana i prijateljska nogometna utakmica između 
reprezentaciju dviju hrvatskih zajednica (G/as ravnice, travanj 2008). Uzvratni posjet 
je bio u srpnju 2009., koji je u programu isto imao i nogometnu utakmicu. Također 
jedna skupina mladih Karaševaca iz Rumunjske redovito dolazi na Prelo Mladeži 
Demokratskog saveza Hrvata u Vojvodini (G/as ravnice, srpanj 2009). 


Zaključak 


Vođeni ekonomskim motivima kao i državnim potrebama, Karaševci početkom 
XIX. stoljeća s područja sedam karaševskih sela započinju migracije u druga naselja 
Banata. Dio ih se naselio u njegov zapadni dio (Karlsdorf, Uljmu, Izbište, Nikolince, 
Vršac, Potporanj, Veliko Središte, Guduricu, Belu Crkvu, Starčevo i dr.). U svima 
naseljima koja su naselili bili su u manjini, bilo prema Rumunjima, Nijemcima ili 
Srbima. Njihov udio u ukupnom stanovništvu nigdje nije prelazio trećinu stanov- 
ništva što će utjecati na uporabu jezika u crkvama, školi i javnom životu. Uslijed 
malobrojnosti, bez predstavnika inteligencije ili svećenstva iz vlastitih redova, bili su 
izloženi brzoj asimilaciji. Njihovi potomci u Vojvodini danas su najvećim dijelom 
asimilirani u druge narode, a tek se manji broj karaševskih potomaka smatra Hrvati- 
ma. Svijest o karaševskom subetničkom identitetu kod preostalih potomaka Karaše- 
vaca i dalje će slabiti i vjerojatno će egzistirati tek kao dio obiteljskih naracija. 

Summary 


Forgotten Karaševian Croats: Karaševci in the Vojvodinian part of Banat 


Karaševci, Croatian (sub)ethnic group were mostly related to the Romanian part of 
Banat where most of its memebrs still live today. At the beginning of XLX century, 

Karaševci began migrations from seven Karaševian villages to the other settlements in 

Banat, led by economic motives as well as state needs. Some of them settled in west- 

ern parts of Banat, i.e. nowadays Vojvodina and the Republic of Serbia (Karlsdorf 

Uljma, Izbište, Nikolinci, Vršac, Potporanj, Veliko Središte, Gudurica, Bela Crkva, 

Starčevo, etc.). In all the places they settled in, Karaševci were minority, whether in 

comparison to Romanians, Germans or Serbs. Their share in total population did 
not exceed one-third in none of the settlements, which influenced the use of language 
in churches, schools and public life. Due to that paucity, and lack of representatives 
of intellectuals or clergy from their ranks, they were subjected to rapid assimilation. 

Iheir descendants in Vojvodina are mostly assimilated into other nations today and 
only a small number of Karaševian descendants consider themselves to be Croats. 

Awareness of Karaševian sub-ethnic identity among the remaining Karaševci de- 
scendants will continue to deteriorate and will probably exist only as a part of the 
family narrative. 


Keywords: Karaševci, migrations, Vojvodina, Banat, identity 

